**Vispārējas vadlīnijas**

**uzņēmumu darba organizēšanai COVID -19 izplatīšanās laikā**

Vadlīnijas sagatavotas, pamatojoties uz epidemioloģiskās drošības pasākumiem un pretepidēmijas pasākumiem Covid-19 izplatības ierobežošanai.

**PAPILDU IETEIKUMI DAŽĀDU NOZARU UZŅĒMUMIEM:**

**Ražošanas un pārstrādes uzņēmumi**

* Ja attiecībā uz konkrētu darbību nav iespējams ievērot distancēšanās vadlīnijas, jums ir jāapsver, vai šī darbība ir jāturpina. Ja darbība tiek turpināta, jāveic visas iespējamās risku mazināšanas darbības, lai izslēgtu infekcijas pārnešanas risku starp darbiniekiem.
* Lai ierobežotu sociālo un fizisko mijiedarbību, kā arī darbinieka saslimšanas gadījumā būtu mazāks kontaktpersonu un saslimšanas gadījumu skaits, darbiniekus vajadzētu norīkot vienām un tām pašām maiņu grupām, ja ražošanas procesa nodrošināšanai tiek organizēts maiņu darbs.
* Jāierobežo darbinieku pulcēšanos pārtraukuma laikā. Pēc iespējas jāievieš precīzi pārtraukumu, ēdienreižu laiki un vietas noteiktām darbinieku grupām, lai samazinātu kontaktā esošu personu skaitu.
* Ja darbs tiek turpināts, jāveic darbinieku instruktāža par vispārējām higiēnas un dezinfekcijas prasībām, t.sk. nepieciešamību mazgāt rokas vismaz 20 sekundes, izmantojot ziepes un ūdeni vai rūpīgi dezinficēt rokas, jo īpaši pēc deguna šņaukšanas, šķaudīšanas vai klepošanas, ierodoties darbā, pirms un pēc ēšanas, pēc sabiedriskā transporta lietošanas un, kā arī ierodoties mājās.
* Ja tas nepieciešams, nodrošiniet papildus rokas mazgāšanas stacijas vai iekārtas, kas nodrošina ziepes, ūdeni, vai nodrošiniet darbiniekus ar roku dezinfekcijas līdzekļiem.
* Lai aizsargātu savu personālu, ikdienā kolēģiem jāatgādina, lai darbā viņi ierodas tikai tad, ja jūtas pilnībā veseli un neviens viņu mājsaimniecībā neatrodas stingras izolācijas režīmā (Covid-19 pozitīvs).